标题：1132年
历史纪年
公元1132年，南宋绍兴二年
通鉴记载
高宗受命中兴全功至德圣神武文昭仁宪孝皇帝绍兴二年（金天会十年）
春，正月，癸巳朔，帝在绍兴。是日，从官已下先发，以将还浙西也。
甲午，诏：“自今科扬复置贤良方正能直言极谏科。”
丙申，福建、江西、荆湖宣抚副使韩世忠围建州。
先是世忠行师至福州，守臣程迈以贼方锐，欲世忠少留以俟元夕，世忠笑曰：“吾以元夕凯旋见公矣！”师次延平，剑潭湍险，贼焚桥以拒王师。世忠单马先浮以济，师遂济。距建宁百里许，范汝为已伐木埋竹，及布铁蒺藜，开陷马坑，以拒诸要路。世忠乃偃兵，自间道急趋凤凰山；是日旦，至城下，遂围之。越四日，辛丑，收建州。
初，范汝为既被围，固守不下。世忠以天桥、对楼、云梯、火炮等急击之，凡六日，贼众稍怠。夜，官军梯而上，城遂破，贼众死者万馀，生擒其将张雄等五百馀人，汝为窜回源洞中自焚死。其将叶谅，以所部犯邵武军，世忠击斩之，馀众悉平。
初，世忠疑城中人皆附贼，欲尽杀之，资政殿大学士李纲，时在福州，见世忠曰：“建州百姓多无辜。”世忠受教，及城破，世忠令军人悉驻城上，毋得下。植旗于城之三面，令士民自相别，农者给牛、种使耕，商贾者弛征禁，为贼胁从者汰遣，独取其附贼者诛之，由是多所全活。及还师，父老请祀之，世忠曰：“活尔曹者，李相公也。”
壬寅，帝御舟发绍兴，神武右军都统制张俊、中军统制巨师古以其军从；留右军统制官刘宝殿后，以吏部侍郎李弥大权知绍兴府，节制内外军马。时百司先渡江，扈卫者独执政与给事中、直学士院胡交修、中书舍人程俱、侍御史沈与求而已。晚，执政登御舟奏事。帝至钱清堰，乘马而行。
湖南安抚使向子諲，自曹成军中复归蓝山县。
初，成既入道州，会枢密院遣干办官左弼持诏书谕成，俾散遣江、淮等路民兵，独与椹出战人赴行在，听张俊节制。其徒为盗久，惮俊严明，不听。湖广宣抚使吴敏，时在桂州，以兵力微不能进。新中书舍人胡安国移书于敏，以谓：“帅臣见执而方伯不能治，此方伯之耻，不知策将安出？愿速遣前军进，由昭、贺以通舂陵，北檄荆自衡移永，东檄吴锡严兵宜章，而亲总中军急渡岭而北，上临清湘，据三湖上流之地。然后诘问曹成擅移屯所与执帅臣之罪，就檄子諲赴军前议事。若其悔罪自新，则与之招安；不然，断而讨之，胜负可决；若复延久，必生内变。矧迫东作之期，民失耕种，不待接刃，已投于沟壑矣。”敏然其言而不能用。
先是宣抚司都统制兼参议马扩，尝驻军大名，为成所服，乃遣小校张布持敏檄谕成，成许受诏，如释子諲。扩旋去。又数日，敏祠命亦至，成遂复为乱。
甲辰，帝次萧山县。
丙午，帝至临安。
壬子，侍御史沈与求迁御史中丞。
时禁卫寡弱，兵权不在朝廷。与求言：“陛下移跸东南，将图恢复之举，先务之急，宜莫如兵。汉有南北军；唐自府兵、彍骑之法既坏，犹内有神策诸卫，外有诸镇之兵，上下相维，使无偏重之势。今图大举而兵权不在朝廷，虽有枢密院及三省兵房、尚书兵部，但奉行文书而已。愿诏大臣讲求利害而举行之，使人情不骇而兵政益修，助成经理中兴之志。”
初，建昌军石陂寨卒丁喜、饶青等为乱，聚众数千人，而芦溪寨土兵杨招，与乡民乘之纵掠。喜寻死，其徒姚达代领其众。帝命徽猷阁待制、新知宣州刘洪道督统制官崔邦弼等往捕。至是刘洪道请济师，乃诏统制官韩世清自宣州遣兵三千。时奉议郎、知贵溪县符建中亦遣举人刘锐往说谕土兵，众皆听命。诏官其首，馀众分隶信州诸军。
金主诏曰：“昔辽人分士庶之族，赋役皆有等差，其悉均之。”
戊午，三衙奏定临安府左右厢巡为百有十五铺，用卒六百七十三人，三衙及本府兵各居其半。
辛酉，武功大夫、忠州团练使杨勍以所部四千屯吉州，恣横不法。建武军节度使、江西兵马副总管杨惟忠欲图之，乃与勍叙同姓之欢，邀会饮，伏兵诛之，遂并其兵，寻进惟忠军职一等。勍自建炎中为盗，践蹂福建、湖南诸州，及是乃败。
二月，丁卯，尚书吏部侍郎李光试礼部尚书，吏部侍郎李弥大试户部尚书，徽猷阁直学士、知漳州綦崈礼试礼部侍郎，太常寺少卿程瑀试给事中。
庚午，资政殿大学士、提举临安府洞霄宫李纲为观文殿学士、荆湖、广南路宣抚使，兼知潭州。
前五日，直秘阁、知道州向子忞奏曹成犯道、贺二州，宰相吕颐浩、秦桧，因陈：“天下大计，当用二广财力，葺荆湖两路，使通京西，接陕右，此天下右臂。如京东诸州为叛臣所据，正如国初河东，且留以蔽敌。诸路先定，它时并力图之，似为未晚。”桧请身至湖外，自当一面，效羊祜襄阳故事，帝曰：“卿等当居中运裁，不可授人以柄。”至是命纲，仍公福建等路宣抚副使韩世忠以所部统制官任仕安一军三千人授纲，由汀州之任，又命权湖东安抚使岳飞率湖东副总管马友及诸将李宏、韩京、吴锡等共击成。
时新除舍人胡安国，避地湖东，亦以书遣桧，言：“吴敏兵寡，宜就遣世忠以为之副，俾歼殄群寇，收拾遗民。人言向子諲忠节，在今日可以扶持纲常，愿怜其无救而陷于贼，复加任用，俾收后效。”
金赈上京路戍边之民。
癸酉，起居舍人廖刚权尚书吏部侍郎。
丁丑，诏合门宣赞舍人崔增、枢密院准备将领赵延寿、单德忠、李振、徐文、武功大夫李捧、枢密院水军统制邵青所部兵，分为七将，以御前忠锐为名，内增、青仍作水军，并隶侍卫步军司，非枢密院得旨，毋得擅发，仍铸印赐之。
己卯，秦桧因奏事言：“每见陛下屈己从谏，中外士民，莫不感悦。”帝曰：“如前日百姓揭牌题以‘供御绣服’，问之，乃十年前京师辅户用其旧牌，已令毁撤。不知者将谓旧习未除，朕所服者多缯素，岂复有绮绣也！”
癸未，帝始御讲殿。自巡幸以来，经筵久辍，至是复之。
乙酉，帝谕辅臣曰：“人主待臣下，当以至诚，若知其不可用，不若罢去，疑而留之，无益也。”又曰：“人主之德，莫大于仁。仁之一字，非尧、舜莫能当。”吕颐浩、秦桧曰：“圣学高明，以诚、仁二者治心，修身、正家、齐天下有馀裕矣。”
戊子，龙图阁待制、知抚州高卫，落职，与宫观。
卫言甘露降于州之祥符观，且为图上之。王居正论今日恐非天降祥瑞之时，言者劾卫崇饰谄谀，老不知愧，望赐罢黜，从之。
是月，知商州董先叛，附于刘豫。
先是合门宣赞舍人李兴，以节制军马屯于商州，会先为陕虢安抚司统制官耿嗣宗所迫来依，兴以兄事之。未几，河南镇抚使翟兴俾先知商州，先心慊之，密有害兴意，因置酒，伏甲执兴于坐，以镇抚使之命械兴赴河南，欲于中涂杀之。行两程，宿山林庵舍中，兴见群卒熟寐，乃荷械而去。逮晓，至洛阳，农家人识之，咨嗟熟视，遂破其械，以糗粮遗兴使去，其子女诸妾皆被害。兴既脱，复得麾下旧兵千馀，往来商、虢间，先既与兴为仇，且刘豫势渐盛，先不能军，遂以商、虢二州降豫。
初，淮西诸州多为剧盗所据，朝廷因而授之。合门宣赞舍人、知濠州寇宏，虽受朝命，阴与伪宿州守胡斌通。李成之败也，褒信县射士许约，收其溃兵，入光州城，以收复告，即以约知光州。约与武节大夫、忠州刺史、知寿春府陈卞，皆与伪境往来，兼用绍兴、阜昌年号。光州土豪张昂，独率民兵据仙居县之石额山为寨。事闻，诏授昂忠翊郎、忠义兵民统领。至是北贾有至建康者，言中原之民苦刘豫虐政，皆望王师之来。江东安抚大使叶梦得闻之，即遣使抚谕卞、宏，二人皆听命。既而豫遣伪京西南路安抚使王彦先攻寿春，为卞所败，而宏遂与斌绝，卞寻复固始县。会豫众犯二州，卞弃城保南岸，梦得令统制官王冠、张俊等授之，豫众引去。
三月，壬辰朔，虔化县贼李敦仁补正修武郎、合门祗候，其徒三十八人皆授官，分隶张俊等军中。 敦仁起书生，为盗三岁，蹂四州十县，最后为江东统制官颜子恭所破，至是始平。
淮西招抚使李光，执江东安抚大使司都统制韩世清于宣州。
初，光与副使王侄将忠锐、神武军合万馀，以辛卯晦抵城下，时日已幕，隔溪而营。世清将迎谒，其濠寨将曰：“不可。李尚书往淮西，而下寨甚严，非过军也，必有谋耳。”世清曰：“我何罪？”遂将亲兵千馀人来谒。是夜，光与侄共议。翼日，世清率诸将来贺月旦，守臣具食，侄先以甲士守其从者。光谓世清曰：“得旨，拣军往淮北，可批报诸军，令素队出城。”世清欲上马，马已持去。光命持黄榜入城，统领官杨明、吉荣闻之，谕其徒擐甲毋出。世清不得已批报诸军，众乃听命；择其壮者五千馀人隶神武前军，馀许自便。光又得世清所用舟九百艘，帛七十匹，遂执世清以归。其中军统领官赵琦，先以精锐二千讨贼于建昌，亦命琦赴行在。
水贼翟进犯汉阳军，杀武功大夫、权军事赵令及吏民百馀人，掠舟船而去，遂以其众归于蕲黄镇抚使孔彦舟。
乙未，江西安抚大使李回言：“湖东名贼曹成在道州，马友潭州，李宏岳州，刘忠处潭、兵之间，虽时相攻击，其实闻二宣抚之来，阴相交结，分布一路，为互援之计。马友据潭州逾半年，漕臣钱粮不得移用。今朝廷以岳飞知潭州，友安得不疑？飞亦安能引兵直赴潭州，与友共处？若使飞先往道州捕曹成，友必怀疑，阻害粮馈，则飞有腹背受敌之患。不若且置成不问，先引兵往袁州约友、宏，云讨忠，以俟二宣抚之来，庶使成不便过岭，最为长策。”
飞之将行也，回既谕以此意，复言于朝。吕颐浩、秦桧进呈，因言：“湖广大寇，曹成为首，马友、刘忠次之。数贼相与交结，为辅车相依之势。”帝曰：“宣抚使司兵到，必能平湖南诸寇，续次令转往湖北襄、汉间以通川、陕。譬如汉高祖先遣韩信破赵，复破齐，然后擒项籍。”乃诏飞勘量贼势，如未可进，且驻袁州以俟世忠会兵。时成已进犯岭南，飞亦移兵茶陵，而朝廷未知也。
戊戌，明州观察使、襄阳府邓随郢州镇抚使兼知襄阳府桑仲，为知郢州霍明所杀。
初，仲屡为王彦所败，欲再攻金州，镇抚司副统制兼知邓州李横曰：“不率三军入西川，即杀敌以图报国，勿坐困于此。”仲檄明曰：“金州草寇当道，当尽剿除。”明不从，每报之曰：“不知金州草寇主名为谁？”安复镇抚使陈规闻之，亦遣人谓明曰：“朝廷以郡授汝矣，汝谨勿附仲。”仲怒，阴有杀明意。明措置郢州，渐成井邑，亦有恋郢之心。仲以二十骑疾驰入郢州，明闻，谓其党曰：“太尉来，定见害。”明度仲以骏马日驰三百里，髻必解散，预备有力者为之束发。坐定，明卑词谢曰：“择日即起兵，岂敢违令！事未须遽，莫要理发否？”仲欣诺。有力者即得其髻，即擒而杀之，囚其从者，而以反闻。
后镇抚司参谋官赵去疾归朝，帝问仲何如人，去疾曰：“忠义人也。”帝问其说，去疾曰：“仲尝为臣言，必欲取京师以献朝廷，第乞二文资以禄其子。”帝恻然感动，授仲二子昕、维将仕郎。
己亥，制授故南越王李乾德子阳焕静海军节度使、特进、检校太尉兼御史大夫、上柱国，封交趾郡王，仍赐推诚顺化功臣。自元丰后，大臣功号番除之，独安南如故。
庚子，陕西都统司同统制军马杨政，及金战于方山原，败之。
时陇州移治方山原，守将范综以散卒兵数千驻原上。金人所命陕西经略使萨里干，与叛将张中彦、慕容洧合兵来侵，陕西都统制吴玠命政及吴璘、雷仲救之。大战三日，焚其寨，翼日，敌引去。政，临泾人，初为弓箭手，骁勇过人，玠用为统制。宣抚处置使张浚录其功，擢知凤州。
癸丑，武功大夫、忠州团练使、合门宣赞舍人、河南府孟汝唐州镇抚使、知河南府兼节制应援河东、北兵马使翟兵，为其将官杨伟所杀。
初，伪齐刘豫将移都汴京，以兴屯伊阳山寨，惮之。豫每遣人往陕西，则假道于金人，由怀、卫、太行取蒲津济河以达，豫深苦之，尝遣迪功郎蒋颐持诏书遗兴，诱以王爵，兴戳颐而焚其书。豫计不行，乃阴遣人啖伟以厚利，伟遂杀兴，携其首奔豫。兴死年六十，其子兵马钤辖琮，收合馀兵保故寨，自是不复能军。事闻，诏赠兴保信军节度使。
甲寅，帝策试诸路类试奏名进士于讲殿。
帝谓辅臣曰：“朕此举，将以作成人才，为异日之用。若其言鲠亮切直，它日必端方不回之士。自崇宁以来，恶人敢言，士气不作，流弊至今，不可不革。”因手诏谕考官，直言者置之高等，凡谄佞者居下列。
盐官进士张九成对策曰：“祸难之作，天所以开圣。愿陛下以刚大为心，无遽以惊忧自阻。彼刘豫者，素无勋德，殊乏声称，天下徒见其背叛于君亲而委身于强敌耳，黠雏经营，有若儿戏。今日之计，当先用越王之法以骄之，使侈心肆意，无所忌惮，将见权臣争强，篡守之祸起矣。臣观滨江郡县为守令者，类无远图，阳羡、惠山之民，何其被酷之深也！率敛之名，种类闳大，秋苗之外，又有苗头；苗头未已，又行八折；八折未已，又曰大姓；大姓竭矣，又曰经实；经实均矣，又曰均敷。均敷之外，名字未易数也；流离奔窜，益以无聊。臣窃谓前世中兴之主，大抵以刚德为尚；去谗节欲，远佞防奸，皆中兴之本也。今闾巷之人，?隶之伍，皆知有父兄妻子之乐，室家聚处之欢。陛下虽贵为天子，富有四海，徒以金人之故，使陛下冬不得其温，夏不得其清，昏无所定，晨无所省，问寝之私，何时可遂？在原之急，何时可救？日往月来，何时可归？望远伤怀，何时可释？每感时遇物，想惟圣心雷厉，天泪雨流，思扫清蛮帐以迎二圣之车。若夫小民则不然，是以搜搅小虫，驰驱骏马，道路上言，有若上诬圣德者。深察其源，盖自彼阉人私求禽马，动以陛下为名，国之不祥也。今此曹名字稍有闻，此臣之所忧也。贤士大夫宴见有时，宦官女子实居前后；有时者易疏，前后者难间，圣情荏苒不知其非。不若使之安扫除之役，复门户之司，凡交结往来者有禁，干与政事者必诛。陛下日御便殿，亲近儒者，讲《诗》、《书》之指趣，论古今之成败，将闻阉寺之言，如狐狸夜号而鸱枭昼舞也。”帝感其言，擢九成第一，以下二百五十九人及第、出身。而川、陕类省试合格进士杨希仲等一百二十人，皆即家赐第。
夏，四月，丁卯，金主诏曰：“诸良人知情嫁奴者，听如故为妻；其不知而嫁者，去住悉从所欲。”
先是金主以皇弟安班贝勒嗣位，即以安班贝勒授其弟杲。杲既殁，久虚此位，而宗峻子亶，以太祖嫡孙当立，辅政大臣宗干等不以言，金主亦无立亶意。至是左副元帅宗翰、右副元帅宗辅、左监军完颜希尹等入朝，宗翰曰：“储嗣虚位颇久，亶为先帝嫡孙，当立；不早定之，恐授非其人。宗翰日夜未尝忘此。”遂与宗辅、宗干、希尹定议，入言于金主，请之再三。金主以宗翰等皆大臣，义不可夺，乃从之。庚午，诏亶曰：“尔为太祖之嫡孙，故命尔为安班贝勒。其无自谓幼冲，狎于童戏，惟敬厥德。”遂以皇子宗盘为古论贝勒，以左副元帅宗翰为古论右贝勒兼都元帅，以右副元帅宗辅为左副元帅。
翰林学士承旨兼侍读翟汝文参知政事。
辛未，复置诸州学官四十三员。
时言者论：“文武之道，不可偏废。东晋之初，首开学校。顷缘议者务减吏员，诸州教授，例从镌减。今所在州郡添差筦库捕盗者，无虑十数，何独于此而吝之？欲望稍修学官，使士子有所矜式，且廉退之士，不至弃遗。”
壬申，建武军节度使、江西兵马副总管杨惟忠讨军贼赵进，降之。
进寇江州之瑞昌，帅臣李回遣惟忠讨捕，时贼众万二千，官军八千而已。平旦，惟忠渡江，先锋将武德郎、合门宣赞舍人傅选番五军旗帜行，以壮军声。贼谍知之，曰：“先锋尚如此，若全军而来，何可当也？”遂遣使迎降。诏以进为从义郎，其徒十三人皆授官，仍留江州屯驻。
己卯，执政奏事，帝谕二相曰：“颐浩专治军旅，桧专理庶务，当如范蠡、大夫种分职。”先是吕颐浩闻桑仲进兵，乃大议出师，而身自督军北向，且言：“近闻金、伪合兵以窥川、陕，若于来春举兵，必可牵制陕西之急。万一王师逐豫，则彼必震恐。因令韩世忠自西京入关，此亦一奇也。”及是帝谕辅臣，二人唯唯奉诏。
癸未，诏曰：“朕寤寐中兴，累年于兹，任人共政，治效缺然。载加考绩，登庸二相，盖欲其谋断，协济事功，倚毘眷遇，体貌惟均。凡一时启拟荐闻之士，顾朕拔擢任使之间，随其才器，试可乃已，岂可二哉！尚虑进用之人，才或胜德，心则媚奥，潜效偏私，浸成离间，将见分朋植党，互相倾摇，由辨之不早辨也，可不戒哉！继自今，小大之臣，其各同心体国，敦尚中和，交修不逮。如或朋比阿附以害吾政治者，其令台谏论列闻奏，朕当严置典刑，以诛其意。”时吕颐浩、秦桧同秉政，桧知颐浩不为时论所与，乃多引知名之士为助，欲倾颐浩而专朝权。帝颇觉之，故下是诏。
乙酉，吕颐浩言：“近至天竺祈晴，今雨少霁，可以上宽圣虑。”帝曰：“朕宫中亦自育蚕，此不惟可候岁事，亦欲知女工艰难，事事质验。”
戊子，尚书左仆射、同中书门下平章事兼枢密院事吕颐浩都督江、淮、荆、浙诸军事。制曰：“尽长江表里之雄，悉归经略；举宿将王侯之贵，咸听指呼。”时颐浩将谋出师，而秦桧之党亦建言：“昔周宣王内修外攘，故能中兴。今二相宜分任内外之事。”帝乃命颐浩总师，开府镇江。颐浩请辟参谋官以下文武七十七员，铸都督府印，赐激赏银帛二万匹两，上供经制钱三十万缗，米六万斛，度牒八百道，月给公帑钱二千缗，仍许召诸州守臣时暂至军前议事，皆从之。
己丑，给事中王叔敖守尚书户部侍郎兼侍读。
庚寅，金以鸭绿、混同江暴涨，命赈徙边戍户之在混同者。
是日，伪齐刘豫移都汴京，士民震骇。豫乃下诏以抚之，因与民约曰：“自今更不肆赦，不用宦官，不度僧道，文武杂用，不限资格。”尊其祖忠曰毅文皇帝，庙号徽祖；父曰睿仁皇帝，庙号衍祖。伪左丞相麟籍所签乡兵十馀万为皇子府十二军，以尚书户部郎中、兼权侍郎冯长宁参谋军事，改汴京留守益为京兆留守。
豫在开封，凡军国事以至赏刑斗讼，毋巨细申元帅府取决。沿河、沿淮及陕西、山东等路，皆驻北军。由是赋敛甚重，刑法太峻，民不聊生。时西京奉先卒李英卖玉碗与金人，豫疑其非人间物，验治得实，遂以其臣刘从善为河南沙淘官，谷浚为汴京沙淘官。于是两京民间窖藏及冢墓，破伐殆遍矣。
闰四月，癸巳，高丽国王楷遣其尚书礼部员外郎崔惟清、合门祗候沈起入贡，诏秘书省校书郎王洋押伴。楷献金百两，银千两，帛二百匹，纸二百匹，人参五百斤，诏赐惟清、起金带，赐酒食于同文馆。
直秘阁、主管洪州玉隆观、衍圣公孔端友既卒，诏以其子玠为右承奉郎，封衍圣公。
丙申，神武副军都统制岳飞引兵击曹成于贺州境上，大破之。
初，成既得贺州，闻岳飞至，以兵守莫邪关。飞遣前军统制张宪攻关，军士郭进与旗头二人先登，进挥枪而出，杀其旗头，贼兵乱，官军齐进，遂入关。飞喜，补进秉义郎，解金束带以赐。官军既入关，贼兵散乱，第五将韩顺夫解鞍脱甲，以所虏妇人佐酒。贼党杨再兴率众直犯顺夫之营，官军退却，顺夫为再兴斫臂而死，飞怒，尽诛亲随兵，责其副将王某擒再兴以赎罪。会张宪与撞军统制王经皆至，再兴屡战，又杀飞之弟翻。官军追击不已，成屡败，众死者万数，成率馀兵屯桂岭。
丁酉，诏奉迎温州开元寺真宗神御赴行在。
初，章献明肃皇后以黄金铸章圣神御，帝恐其诲盗，故迁焉。因愀然谓宰辅曰：“朕播迁至此，不能以时荐享宗庙，奉衣冠出游，令祖宗神御越在海隅，念之坐不安席。”
丙午，神武副军都统制岳飞败曹成于桂岭，成拔寨遁去。贼将杨再兴为追骑所及，跳入深涧中，军士欲就杀之，再兴曰：“勿杀，当与我见岳公。”遂受缚。飞见之，解其缚曰：“汝壮士，吾不杀汝，当以忠义报国家。”再兴谢之，飞留以为将。
时成既为飞所破，遂走连州。飞命前军统制张宪追之，成窘蹙，又走彬州，守臣赵不群乘城固守，成转入邵州。会福建、江西、荆湖宣抚使韩世忠既平闽盗，乃旋师永嘉，若将就休息者，而道处、信，径至豫章江滨，连营数十里。群贼不虞其至，大惊，以为神。世忠闻成屡北，遣神武左军提举事务官、拱卫大夫、贵州刺史董日攵往招之。成以其众就招，有郝晸独不从，率众走沅州，戴白巾，称为成报仇。晸后归于张宪。
庚戌，武德大夫、知池州王进言已复太平州。
先是江东安抚大使司统制官张俊、耿进等攻城，未能下，进以所部赴之。叛兵陆德等受招，进挺身而入。其次周青者，言不顺，进乃召使臣张錞叱令置对，乘贼不意，执青，斩其首。俄而耿进自西门，张俊自南门入，诸军既不相一，遂杀人纵掠，城中乱，兵马钤辖、权州事赵子纟冋乘间遁去。俊执德以献，伏诛。其后二人交讼其功，诏李光究实。光上进等及军士五千八百馀人功状于朝，帝命以功赎过，而子纟冋与錞皆勒停。
初，进在池州，尝以事械司理参军卫允迪而钉其手，言者交奏其状，未及究。至是吕颐浩遂命进以所部二千屯馀州。
德之始叛也，惧官军将至，谋尽黥城中少壮而屠其老弱，然后拥众渡江。慈湖寨兵马俊，适隶周青左右，得其谋，阴结其徒十人杀贼，然后谕众开门，其徒许之。俊归，语其妻孙氏，与之诀。至南门，伺青出上马，斫中颊，九人惧不敢前。俊与妻子皆遇害。青被伤卧旬日，贼党益落，官军四合，遂就诛。后赠俊修武郎，立祠，号登勇。
历史大事
大事记 1月28日，我国南宋名将韩世忠用云梯、火炮攻打建州城(今福建南原)，这是世界上使用火炮的最早记载。据《守城 
韩世忠录》记载，南宋陈规于本年研制成长竹竿火枪20余支，并在守德安城作战中发挥作用。这种火枪是最早的管形火器，在科技史上具有重要意义。 
2月8日金太宗下诏称，昔辽人分士庶之族，赋役皆有等差，今悉均之，以示公平对待。26日 金廷赈济上京路戍边的猛安谋克户。 
4月23日 金太宗下诏，诸良人知情嫁奴者，听如故为妻，其不知而嫁者，去住悉从所欲。移赉勃极烈，左副元帅宗翰以及宗辅，希尹等回到京师，共同商议谙班勃极烈皇储缺位之事，因完颜亶为宗峻子，太祖嫡孙，宗斡等不以言太宗，而太宗亦无立亶意。宗翰乃与宗，希尹定议，入言于太宗，请之再三。太宗以宗翰等皆大臣，义不可夺，乃从之。 26日 金太宗以太祖嫡孙完颜亶为谙班勃极烈，皇子宗盘为国论忽鲁勃极烈，国论勃极烈宗为国论左勃极烈，移赉勃极烈，左副元帅宗翰为国论右勃极烈兼都元帅，右副元帅宗辅为左副元帅。
5月16日 混同江暴涨，金廷下令赈济在混同江戍边户， 17日 金廷派鹘沙虎等13人检阅诸路丁壮，调赴前方诸军。 
9月17日 金廷赈济泰州路戍边户。
九月 金改置乌古敌烈统军司为招讨司。元帅右都监耶律余覩谋叛，不久败死，金因而大杀契丹人士，月余方止。 
西辽建立 (1132年—1218年)是中国古代契丹族建立的朝代。亦称黑契丹,哈剌契丹。由辽贵族耶律大石在金朝灭辽后,于西北召集残部建立。后来扩张到中亚,首都虎斯翰耳朵,一时成为中亚强国,统治中亚88年。1218年被成吉思汗的蒙古军队灭亡。 
1132年，张浩等大修燕京宫室，次年从上京迁都燕京，命名中都大兴府。接着又营汴京，准备逐步南迁，直逼南宋。完颜亮迁都，一方面是为了加强对河东、河北及中原地区的统治，另方面是为了便利对南宋的军事进攻。 
出生 
张孝祥弗拉基米尔·姆斯季斯拉维奇（1132年-1173年）古罗斯王公，多罗戈布日王公（1150年-1154年，1170年-1171年），弗拉基米尔-沃伦斯基公爵（1154年-1157年），基辅大公（1171年）。弗拉基米尔·姆斯季斯拉维奇为基辅大公姆斯季斯拉夫一世·弗拉基米罗维奇之子。在弗谢沃洛德二世·奥利戈维奇大公去世后发生的封建混战中，弗拉基米尔·姆斯季斯拉维奇支持他的哥哥伊贾斯拉夫二世·姆斯季斯拉维奇获得基辅大公的公位。在伊贾斯拉夫二世于1154年去世后，围绕着大公地位发生了激烈的内讧，基辅的控制权在许多王公间频繁地易手。1162年，由于大公长手尤里的命令，弗拉基米尔·姆斯季斯拉维奇的封地从弗拉基米尔-沃伦斯基调到斯卢奇克。他在那里受到许多王公的围攻，不得不去投奔他的另一个兄弟罗斯季斯拉夫一世·姆斯季斯拉维奇（此时是基辅大公）。
张孝祥（1132年-1169年），字安国，号于湖居士，生于明州鄞县桃源乡（今宁波市鄞州区横街镇）。 简州（今属四川）人，先祖曾居历阳乌江（今安徽和县）人，再迁明州（今宁波），为唐代诗人张籍的后代。 宋朝词人。宋高宗绍兴二十四年（1154年），廷试第一。曾因事忤秦桧下狱。宋孝宗时，任中书舍人直学士院。后因赞张浚北伐，事败被革职。又为荆南湖北路安抚使，颇有政绩。著有《于湖集》40卷、《于湖词》1卷。其才思敏捷，词豪放爽朗，风格与苏轼相近。
逝世 怀深法师（西元1076-1132）慈受怀深和尚，安徽人，俗姓夏。十八岁游方，二十六岁到福建资圣寺，依於长芦崇信。三十七岁请住城南资福寺，学徒云集。乡民迷信，建土地祠於寺内，以致杂秽，怀深遣去院外，作偈云∶村歌社舞拜祠堂，臭秽腥膻污道场；要答神明冥护力，晨昏烧取一炉香。
彭师宝：仕曦公之次子，元佑六年（1091年）袭兄职，南宋绍兴二年（1132年）卒，绍兴五年（1132年）传子彭福石。
宋高宗定都临安
早在建炎三年（1129），宋高宗已有意驻跸江南。后以金兵大举入侵，高宗仓惶经浙东入海至温、台（今属浙江）。四年（1130）四月，高宗因金兵北撤，还越州（今浙江绍兴）。宰相吕颐浩认为越州偏在一隅，形势、漕运皆非所便，国家命令难通四方，要求先定驻跸之地。绍兴元年（1131）十一月，高宗诏移跸临安（今浙江杭州），命两浙转运副使徐康国等先营公室。二年（1132）正月，宋高宗进驻临安。四年（1134），高宗在临安建明堂，五年（1135）立太庙，八年（1138）正式定都临安。